A FILMBEN LÁTHATÓ SZEMÉLYEK, SZERVEZETEK ÉS HELYEK KITALÁLTAK
A GYERMEKSZEREPLŐK KAPCSÁN MINDEN ELŐÍRÁS BETARTÁSRA KERÜLT
Még szokatlan ez az iroda.
Gond volt a gyomrommal. Elnézést.
Kezdhetjük, asszonyom?
Bármikor kezdheti, Jeon kisasszony.
Akkor kezdjük!
Egy big data alapú válás-előrejelző modellt akarok.
Ilyet már több területen használnak,
így például baleset, betegség, bűncselekmény előrejelzésére.
Itt nyilván mindenki tudja,
hogy az adatelemzés döntő tényező a termék várható sikerének vizsgálatában.
Ehhez viszont hatalmas adattömeg kell.
De…
A válás nem baleset vagy betegség,
nem véletlenszerű esemény.
A szakterületek támogatásához
előbb meg kell győznünk őket, hogy a válás, mint kockázat, biztosítható.
Tehát előbb bizonyítsuk, hogy a válás olyan kockázat,
-amit biztosítani kell? -Dehogy!
Igen, szerintem ez az első lépés,
mielőtt adatgyűjtésbe kezdünk.
Tetszik ez az ötlet.
Rendben, igazoljuk, amit kell,
majd fókuszáljunk az adatgyűjtésre,
hogy alátámasszuk az érveinket!
Nem, kezdjük az elején!
Azért akarod igazolni, hogy a válás biztosítható kockázat,
-mert magad sem hiszel benne? -De, hiszek. Csak nem látszik.
Ezért vontál most kérdőre.
És ezért kellenek szilárd érvek,
amik a magabiztosságunkat tükrözik.
Abbahagyná végre?
Ezt hagyhatjuk a végére is.
-Előbb az adatgyűjtés. -Igenis.
Nem mindegy, hogy induktív vagy deduktív módon jutunk el ugyanoda?
Mindkét módszer szükséges. Akkor hát használjuk őket együtt!
Mit szólnak?
Először adatot gyűjtünk…
-Istenem! -Sajnálom.
A gyomrom.
-Sajnálom. -Ne közelítsen!
Tényleg sajnálom.
Ne haragudjon, asszonyom, a gyomrom kivan,
mivel 35 éve vagyok értékesítő.
Eltüntetem a rossz szagokat.
Folytassuk!
Mindkét feladatot el kell végezni a termékdokumentáció miatt.
Akkor váljunk két csapatra!
Nektek fontos az indoklás, hát találjátok meg!
A többiek az adatgyűjtéssel foglalkoznak.
Rendben.
-Dolgozzunk együtt! -Jól hangzik.
Mivel ez vadonatúj termék, lehetnek jogi problémák.
-Nézd át a jogi részt! -Rendben.
Ahogy mondta, ilyen termék még nem volt,
így a kötelmi jog szabályai nem terjednek ki rá.
Indítványozzunk módosítást?
Nem, az túl sokáig tart.
Derítsd ki, hogy kérhetünk-e szabályozói mentesítést!
Rendben.
A kockázatok körében meg kell határozni, hogy a pénzügyi károk milyen mértékben…
A válás következményei.
A kockázati besorolást én végzem,
ön pedig kiszámolja a biztosítási érdek kockázati besorolhatóságát.
Akkor mi ketten dolgozunk együtt.
Szerintem felesleges közösen…
Az alapokkal megvagyunk. Mára ennyi.
-Igenis. -Értve.
-Szép munka! -Köszönjük.
BÁRKI IGÉNYELHETI HÍVJON MOST!
Üdv, kedves nézők!
Zavaró lehet ez a sok biztosítási szakzsargon.
A termékdokumentáció
magában foglalja a termék kézikönyvét, az általános szerződési feltételeket,
a díj-és tartalékszámítási szabályzatot,
amelyek alapvető biztosítási dokumentumok.
A szabályozói mentesítés egy eljárás, ami ideiglenes felmentést ad,
vagy felfüggeszti a hatályos szabályok alkalmazását,
ha egy cég új terméket vagy szolgáltatást kínál
fejlődő iparágban vagy területen.
Jesszus, a gyomrom!
Túl nagy kérés, hogy ne feszengj mellettem?
Mintha te megtennéd, amit én kérek.
A cég Kínába tervezett küldeni, csak csúszik a leányvállalat megalapítása.
De ha itt végeztem, egyből odamegyek.
Ez jó hír.
Szóval zárjuk le ezt a projektet gyorsan,
és többé nem zavarlak.
Nyugi, megteszek mindent, hogy gyorsan lezárjuk.
Nehogy azt mondd,
hogy zavar a jelenlétem!
Ennyi idő elteltével? Már rég nincs köztünk semmi.
Valóban?
Ez is jó hír, nem?
Ha megbocsát, Jeon kisasszony!
Szólnál Annak, hogy a hallban várom?
Persze.
Érzik ezt a fagyos levegőt?
Vajon miről beszélnek? Veszekednek?
Ugyan, felnőtt emberek.
Vajon jobb az első, mint a harmadik exnejnek lenni?
Más, de nem jobb.
És miben más?
Mindkettő szar, csak más színárnyalatú.
Csodás leírása ez a szarnak.
-Tökéletes, mi? -Ja.
Be a liftbe!
Hallott mindent? Rendkívüli hallása van.
Ne nyúljon a gombhoz!
A múltkori eset traumatizált.
Van munkahelyi baleset-biztosítása?
Alapos, objektív elemzés alapján, figyelembe véve a munkakörülményeit,
a kimerültségét és egyéb tényezőket, senki nem kötne rá biztosítást.
A munka és egyes betegségek között
nemcsak orvosi és tudományos,
hanem jogi, sőt normatív ok-okozati kapcsolat is lehet,
így valószínű.
Akkor pláne nem kéne ijesztgetnie!
Én sem tudtam, uram. Én is kötök munkahelyi baleset-biztosítást.
Pimasz! Mindig magáé az utolsó szó!
Nem is simán az exneje!
Hogy lehet, hogy az első exneje az ügyvezető?
És a neve… Jeon Na-rae! Idegesít.
Maguk idő előtt a sírba tesznek.
Életbiztosítása van, ugye?
Nocsak!
Ez most lehetőség, vagy válság?
-Válság. -Válság.
Figyeljen ide, Noh Ki-jun!
A csapatunknak ez a projekt élet-halál kérdése.
Ne az érzelmei vezéreljék, ne dühítse fel Jeon kisasszonyt, jó?
Ő sokkal erősebb ennél. Igaz, Noh?
Hát persze.
-Várjon meg a bejáratnál! Hozom a kocsit. -Oké.
Az aktuáriusok jól keresnek, ugye?
A felső egy százalékba esik a fizetésük.
Biztosan gazdag.
A hallban vár.
-Kicsoda? -A társad.
-A társam? -A színes szar.
Úgy tűnik, An, végül maga lépett bele.
Az meg mi?
Végre meghajoltál előttem.
Vigyázz, elcsúszol!
Miért van rossz előérzetem?
Jöjjön!
Jövök.
Fantasztikus, ugye?
Szokatlan.
Egy szakértő átépítette nekem, hogy bármikor kempingezhessek vele.
Értem. Később majd visszatérünk a kocsira.
Hol kezdjük?
Állítsunk össze egy fókuszcsoportot?
Az ügyfelek igényeit a fókuszcsoportos interjúk révén lehet igazán megérteni.
Mivel a téma a válás, a családjogi bíróságra kéne mennünk.
Vagy egy válóperes ügyvédhez.
Vagy párterapeutához.
-Tehát, hol kezdjük? -Egy étteremben.
Üres gyomorral nem lehet gondolkodni.
Indulás!
Remek. Szintet léptem.
Mehetünk.
Egész végig azon volt, hogy szintet lépjen?
Igen.
Valóban?
Igen.
Akkor lássuk, a munkában milyen szinten van!
Vigyen el Korea legjobb adatgyűjtő helyére!
Rendben.
Csodás ez a parkoló, nem?
Nem kellett volna idáig eljönnünk.
-Lát üres helyet? -Találunk.
Kérlek!
Ott van egy!
Tökéletes.
A rohadék! Én voltam itt előbb.
Én voltam itt előbb!
Nem, én voltam.
-Hagyja abba! -Egy perc.
Miről beszél? Messziről kiszúrtam a helyet.
Látod, ezért váltunk el.
-Mi a… -Akar mondani valamit?
Rendezzük kő, papír, ollóval!
Oké.
-Kő, papír, olló! -Kő, papír, olló!
Látta? Győztem.
Jó étvágyat!
A pokolba!
Parancsoljon!
Köszönöm.
Újhagymát?
Nem bánja, hogy elhoztam ide gomtangot enni?
Valami zavarja, igaz?
Legközelebb nyugodtan mondja meg,
ha nem tetszik valami!
Többször ne menjünk ilyen zsúfolt helyre!
Rendben. Egyéb?
Majd menet közben alakul.
Ezt könnyű mondani, de jobb, ha lefektetjük a szabályokat.
Jó. Maga dönthet mindenben,
én alkalmazkodom.
Rendben. Együnk!
Kösz, hogy győzött.
Miért köszöni meg?
Mert az az exférjem volt.
Azt hiszi, hogy ilyen állapotban lehet?
Diliflepnis.
"Dilinyós, aki mosolyogva szól be bárkinek."
Volt dolgom néhánnyal.
De maga nem az.
Fogadtam magára.
Ha győz, sikerülni fog.
-Mi? -Eljátszani a diliflepnist.
Jó, hogy győztem, különben…
Kinyírtam volna.
Ez az orromba ment.
Ez az a hely?
SZÁMÍTÓGÉPSZALON
Igen.
Itt vannak a legmodernebb gépek…
500 MILLIÓ VON ÉRTÉKŰ SZUPER GÉP
…és a legjobb kávé.
PRÉMIUM OLASZ KÁVÉ
Instant tészták…
VÁLOGATOTT FINOMSÁGOK
…és kiváló masszázsfotelek.
TRADICIONÁLIS THAI MASSZÁZSFOTEL
Remek!
Kezdjük a tésztával!
Ma maga fizet, An. Legközelebb én hívom meg.
Így észszerű.
Rendben.
Hová menjünk először?
A bíróságra? Egy ügyvédi irodába?
Beszéljünk egy pszichológussal?
Igyunk egy kávét! Evés után muszáj kávézni.
-Dolgozni nem fogunk? -De. Kávézás közben dolgozunk.
Ilyet lehet?
Tudok egy helyet, ahol igen. Messze van, de isteni a kávé.
És elég csendes.
Menjünk!
-Jó volt ez a hely, nem? -De.
NAMJANG TEMPLOM NOAK-HEGYSÉG
Ez az hely.
Itt fogunk kávézni és dolgozni?
-Igen. -Viccel?
Semmi baj.
Üdv, szerzetes!
Kávét szeretnék.
Üdvözöllek!
A templom egyik tagja hozta a kávébabot.
Remélem, szereti a Mandhelinget.
Igen, nagyon.
Meggyőztem, hogy itt király a kávé.
Értem.
Hallottam már embereket a szútrákat rappelve előadni.
Önök biztosan barátok.
Házasok voltunk.
-Ez egy köpködős nap. -Az.
Buddha irgalma legyen önnel!
És most halljuk!
Miért jöttetek el hozzám?
Ő a legbölcsebb ember, akit ismerek.
Igen?
Jobb, mint bármelyik pszichológus.
Kérdezzen tőle!
Akkor hagyjon magunkra! Maga előtt talán kínos lenne felelnie.
Nahát, ki kell mennem a mosdóba!
Ne haragudjon, hogy ilyesmit kérdezek,
de a csapatunk új biztosítási terméken dolgozik.
Egy válási biztosításon.
Értem.
Alá akarjuk támasztani a termék szükségességét,
azt, hogy a válás indokolja a biztosítási fedezetet.
-Ez meglep. -Megértem.
Nekem szerencsém volt,
mert a házasságom nem volt boldogtalan.
-Akkor miért… -Váltunk el?
Gyerekkorom óta másfajta életre vágytam.
A lelkiségnek akartam élni, távol a társadalomtól.
De nem mertem elmondani a szüleimnek, és féltem, hogy mit gondolnának rólam.
Ezért feladtam az álmomat.
Szokványos karriert építettem,
férjhez mentem, mint mindenki más.
De egy nap
Ki-junnal megnéztünk egy filmet, miközben kávéztunk.
Benjamin Button különös élete. Ez volt a címe.
A filmben Mike kapitány azt mondja Benjaminnak,
hogy éljen olyan életet, amilyet akar, ami boldoggá teszi.
Ki-jun ugyanezt mondta nekem.
Mert ő már tudta.
Tudta, hogy én másféle életre vágyom.
Ezért kivonultam a társadalomból,
majd elváltunk.
Vagyis bátorságot merített a válásból.
Azt hiszem.
Szembenéztem a bírálattal.
Sosem ítéljük el a szenvedőket,
de elítéljük azokat, akik elválnak,
holott őket is a szenvedés motiválja.
Sokan ezért lemondanak arról,
hogy önmaguk legyenek.
Én is ilyen voltam.
Sok bírálat fogja érni magukat a válási biztosítás miatt.
Tudom.
De tudja,
aki kész vállalni a megbélyegzést, csak hogy önmaga lehessen,
azt érdemes segíteni,
és vállalni érte a bírálatot.
Hahó! Van itt valaki?
Üdvözlöm!
Úgy hallom, árul készletet önmagukkal házasodóknak.
A neve "Eldöntöttem, hogy önmagam leszek" készlet.
Jó helyen járok?
Ez az? És mi van benne?
Egy gyűrű, egy egyoldalú hozzájárulás és egy házasságról lemondó nyilatkozat.
Nahát, háromrészes készlet!
Megveszem.
-Önmagához megy hozzá? -Igen.
Miért? Nincs férfi, aki elvenné?
-Hogyan? -Nem tud vagy nem akar férjhez menni?
Ehhez semmi köze.
Akkor nem adom el magának.
-Tessék? -A válaszából ítélve
még nem áll készen.
De…
Bennem van tisztesség.
És az én koromban már nem számít a pénz.
Ha a nászajándékok motiválják, felejtse el az egészet!
A nászajándék nem kölcsön, hanem a gratuláció kifejezése.
Nincs szükségem a készletére az esküvőmhöz.
Rendben.
Ezt nem értem, akkor miért tart ilyen készletet?
REGISZTRÁLTALAK EGY HÁZASSÁGKÖZVETÍTŐNÉL
Miért ilyen fontos, hogy megházasodjak?
Indulunk.
Köszönünk mindent.
Élveztem a társaságot.
Jut eszembe, van már tervetek ma estére?
Miért?
Nekem nincs.
Megnézhetnétek ma este a hullócsillagokat.
Meteoreső várható.
Száz éve volt az utolsó ilyen.
-Te is megnézed? -Nem hiszem.
Sajnos részt kell vennem az esti imán.
Megnézzük?
A tétovázásból ítélve szívesen megnézné.
Akkor nézzük meg!
Imádkozom, hogy egészséges, boldog
és gondtalan életetek legyen.
Köszönjük.
Élvezd az étkezéseket, könnyedén könnyíts magadon,
-és aludj jól! -Köszönöm.
Szia!
Menjünk!
Dühös rám?
Bocs, hogy nem szóltam előre, de ne értse félre!
Mindig eljövök ide,
mielőtt új projektbe kezdek.
Olyan ő nekem, mint egy mentor.
Az exneje a mentora?
Ő a második exnejem.
Ezt nem könnyű megérteni.
Nem.
Ez azért nehéz, mert érteni vélem.
Mégis miről beszéltek nélkülem?
Ma este túlórázunk.
Mi ketten?
Mi a baj?
Ezúttal elnéző leszek,
de mostantól 24 munkaórával előbb szóljon, ha ilyesmit tervez!
Jogos kérés.
Elfogadja?
Igen.
Állítólag a hullócsillagokat fekve kell nézni,
mert sok idő is eltelhet kettő között.
-Igazán? -Ezt mondják.
Én magam még nem próbáltam.
Várjunk, vacsorával nem is készültünk!
Igaz.
Pizzát rendelt?
Mégis mikor?
Van ez a kis kütyü, így…
Tessék.
Isteni a bazsalikom illata.
-Én is szeretem a bazsalikomot. -Igazán?
Ez isteni.
Megvisel az időeltolódás. Levegőzzünk egyet!
Mikor járt utoljára Koreában?
A válásom után azonnal elmentem innen,
úgyhogy elég régen.
Maguk barátok Ki-junnal?
Együtt jártunk suliba.
De mi nem találkoztunk.
Valószínűleg csak az esküvőn látott engem.
-Nem ismeri a barátait? -Nem.
Te vagy az első, akivel az esküvőn kívül találkoztam.
De hisz házasok voltak!
Igen.
-Én egy barátját sem ismeri? -Nem.
-Ez hogy lehet? -Jó kérdés.
Nem volt időm megismerni a barátait,
mert három hónap után házasodtunk, majd el is váltunk.
Sűrű volt a program.
Még arra sem volt időnk, hogy regisztráltassuk a házasságot,
-így könnyű volt elválni. -Az jó.
És mi van veled? Elváltál?
Mi volt az utolsó csepp?
Az hosszú történet.
És magának?
Nekem…
-A szavak. -Mi?
A falak?
Hallotta már a Szavak temetését?
A falak temetését?
Ez egy gyerekvers.
Egy biztosítási ügynök elment a halott szavak temetésére.
Fontos fal lehetett,
ha biztosítása és temetése is volt.
Azt mondtam, "szavak", nem "falak".
"A szóbiztosítás, amit kötött,
napi szólimitet határoz meg.
Eszerint naponta tíz szó használatára jogosult,
de ön döntheti el, mik lesznek ezek."
-Ez egy gyerekvers? -Igen.
Nagyon kreatív.
Az, ugye?
Ezért javasoltam, hogy a cégnél legyen termékfejlesztés.
Alkotni akartam egy egyedi terméket, olyat, mint a szóbiztosítás.
-Ez fordulópont lehetett az életében. -Igen.
Biztos gyakran bántották szavakkal.
Vagy maga másokat.
Gondolj bele, még csak nem is regisztráltattuk a házasságunkat,
így a lezárásához elég volt pár szó.
Szóval "szavak", nem "falak"!
A szavak ijesztőbbek, mint hinnéd. Képesek megsebezni,
vagy akár ölni.
De vigasztalást is hozhatnak.
Mondja, maga milyen biztosítást hozna létre?
Jó lenne egy biztosítás, ami szép szavakkal kompenzál,
ha gonosz szavakkal megbántanak.
Ha nagy kártérítést akar, sok szép szót kell letétbe helyeznie.
Te milyen biztosítást szeretnél?
-Büszkeségbiztosítást. -Büszkeségbiztosítás?
Büszkeségbiztosítás?
Ami akkor fizet, ha lerombolják az önérzetemet.
Értem már! Nagyon kreatív.
A kártérítést pedig
önbecsülés formájában kapnám.
Én űrutazó-asszisztenciát szeretnék.
Mi olyan vicces?
Buta ötletnek tűnik.
Hogyhogy buta?
Mindjárt kezdődik. Nyomás felfelé!
Mi? De hová?
-Adjon egy takarót! -Hogy?
Azt mondta, jobb fekve nézni.
Valóban.
A zöldet kérem.
Szeretem a zöldet.
Látja a legfényesebb csillagot?
-Hol? -Ott, messze.
Arra?
Ott.
Látom.
Az a Nagy Kutya csillagkép,
benne pedig a Szíriusz.
Számomra ez Lajka, az űrutazó kutya jelképe.
Lajka?
Lajka a Szputnyik-2 fedélzetén állt Föld körüli pályára,
de sosem tért vissza a Földre.
Igen, már tudom! Az a Lajka!
Még egy kutyát is érhet űrbaleset, mi a garancia, hogy embert nem?
-Még mindig buta ötletnek tartja? -Értem már.
Igazad van.
Úgy volt, hogy többé nem találkozunk,
erre pizzázunk és csillaghullást bámulunk.
Az élet kiszámíthatatlan.
Mert az élet alagút, nem barlang.
Azt hittem, egy barlangba kerültem,
de végül megtaláltam a kivezető utat,
mert valójában alagút volt.
Vicces, hogy egyik alagútból
egy másikba kerültem.
Akkor mi a megoldás?
Hogy érti?
Mit kell tenni az alagútban?
Három alagút után annyi jó tanácsom van,
hogy ha ki akar jutni, előbb be kell mennie.
Nézze, kezdődik!
-Feküdjünk le! -Oké.
-Nézze, ott! -Látom.
Ez gyönyörű.
Ha találkozunk, annak mindig fekvés a vége.
Ugye?
BIZTOSÍTÁSI JOG
MEDIÁCIÓ JOGVITÁK ESETÉN
SZERZŐDÉSES FELTÉTELEK
VÁLÁSI BIZTOSÍTÁS ÁSZF (ELSŐ TERVEZET)
Üdv!
Nahát!
Ez a találkozás jelzi, hogy egy hullámhosszon vagyunk.
Egyetértek.
Egyedül jöttél moziba, ilyenkor.
Ez mindent elmond.
Hová mész innen?
A kézműves boltba.
Kézműves boltba?
Én is ráérek.
-Elkísérhetlek? -Hogyan?
Régimódi vagyok, ugye?
Egyáltalán nem.
Nem is tudtam, hogy ilyen szuper dolgokat lehet kötni.
Ezt örömmel hallom.
A kötött holmik mellé kötéstanfolyam is jár.
-Én egy pulcsit akarok készíteni. -Pulcsit?
Kinek? A kedvesednek?
Nem, magamnak.
Magadnak?
A kötött holmikat különleges személynek készítjük.
Ezért az első dolgot magamnak szeretném kötni.
Értem.
Ez tetszik.
Szereti az zöldet?
-Nem. -Akkor miért…
Akinek készítem, szereti.
A zöldet kérem. Szeretem a zöldet.
Elrontottam egy szemet.
Ez a jó a kötésben.
Ha hibázunk, visszafejtjük és újrakezdjük.
Mázli, hogy időben észrevettem. Későn felfedezni a hibát kész katasztrófa.
Meg fogja bánni, ha nem javítja ki azonnal a hibát.
Ne vacilláljon, azonnal fejtse fel és kezdje elölről!
Olyan, mint a szerelem, nem?
Ha nem ismerjük be azonnal, hogy hibáztunk,
később megbánjuk.
-Igen. -Ha teljesen új életet kezdhetnék,
akkor is Ki-junt választanám.
Még mindig szereti?
Igen.
Bár szinte semmi esélye, hogy újra egy pár legyünk.
De ettől még az érzéseim nem változnak.
Sőt, inkább felfelé mozdultak el.
Mintha egy befektetésről beszélne.
Nincs értelme a vitának. Sőt, kifejezetten megéri jóban lenni vele.
Ez lenyűgöző!
A legtöbb pár haraggal válik el egymástól.
A kisebbrendűségi komplexus az oka.
Azt gondolod, hogy rajtad nevettem? A bizonytalanság az oka.
És ne érts félre mindent!
Túl kritikus vagy magaddal szemben.
Jól fest.
A termékdokumentáció nagyjából kész. A vezetői értekezleten bemutatjuk.
Ahhoz viszont,
hogy ne ejtsék a tervet, mindenre fel kell készülnünk.
A megfelelőségi osztály biztos rákérdez, hogy miként akadályozhatók meg a válások.
Nem csak ők fognak akadékoskodni. Mindenhonnan várhatók rázós kérdések.
A kulcskérdés, hogy miként csökkenthető a válások száma.
Megoldható.
Válásmegelőző szolgáltatásokat adunk.
Ingyenes masszázs a munkaszüneti napokra,
kupon takarításra, páros elvonulásra…
Mindezt a biztosítás időtartama alatt.
Jó ötlet.
Ha segítünk a pároknak rendezni a problémáikat,
kevesebb lesz a válás.
Maga egy zseni.
Ez király.
Támogathatnák a párok közös hobbiját.
Ez is jó ötlet.
Biztosíthatnánk párterápiát.
Vagy nevelési tanácsadást. Sok pár a gyereknevelésen vitázik.
-Igaz. -Remek.
Hívjuk Oh Eun-youngot?
Nem megy. Túl elfoglalt.
Egy válás megelőzésére több mód van, mint hittem.
Sok pár nem is tud ezekről.
Remek. Határozzuk meg a válások okait,
és kínáljunk ezekre igazított megoldásokat,
-akár kiegészítőként! -Rendben.
De van még egy gond.
Hogy szűrjük ki a csalókat?
A visszaélésekre gondol?
Igen. Ha a házasság célja a biztosítási összeg megkaparintása.
Vagy ha a pár egyik tagja pénzügyileg kihasználja a másikat.
Ehhez profilozó kell.
A visszaéléseket még a baleset-biztosításban sem tudjuk szűrni.
Lehetetlen előrejelezni őket.
Alkalmazhatnánk egy sámánt.
Jesszusom!
Ha szükséges,
felveszünk profilozót, sámánt, sőt, jövendőmondót is.
Ki kell iktatni minden problémát.
Ehhez minden eszközt felsorakoztatunk, akkor is, ha végül nem vesszük igénybe.
-Rendben. -Igenis.
Rendben.
Felveszünk pár embert, ha kész lesz a válási okok és ellenszerek listája.
És most…
Befejezhetjük mára?
-Na úr! -Igen, Jeon kisasszony?
Nem kéne…
együtt vacsoráznunk?
Ez egy menő hely, nehéz asztalt foglalni.
Elképesztően meggyőző tud lenni, Na úr.
Nem véletlenül voltam a ssangmuni fiók vezető értékesítője.
Maga a legjobb.
Hé, diákmunkás! Készítsd elő a pályát, de úgy ám, ahogy én szoktam!
Tenyeret lefelé, tenyeret felfelé
Csapatom tagja te legyél!
Győzni fogunk.
Ne aggódjon, Jeon kisasszony! Mi már győztünk is.
Igazán?
-A vesztes fizeti a második kört. -Naná!
-Hé, Joh! Maga állítólag ügyes. -Mindenben, kivéve a házasságot.
Ma veszíteni fog.
Ma nem viccelek.
Csak rajta! Pontosan tudom, hogy bowlingozol.
Bocs, de most játszom először.
-Tényleg? -Ahogy én is.
De nem számít. Ez csak játék.
Megmutatom, hogy kell. Gyerekjáték.
Oké.
Ez a golyó jó lesz.
Jöjjön ide!
Álljon határozottan, egyenesen!
-Látja ezeket? -Igen.
-Használja három ujját! -Hármat.
Dugja őket ide, emelje fel a golyót, támassza meg!
Előrelép, jobb kar hátra, bal kar felemel, lendít.
Lendítek.
Nagyon ügyes.
-Na? Nem nehéz, igaz? -Igaz.
Velem mi lesz?
Te is dugd bele az ujjaid, így!
Jobb kár hátra, bal kar kitár,
egyenesen lendít előre, utánamozdul.
Ez felidézi a múltat.
Így jó?
-Így. -Így?
Csak nekem tűnnek egy kicsit furcsának?
Mire gondol? Csak tanítja őket.
Ezért hívják vénembernek.
Már a látvány is kínos.
Próbáljátok meg!
Bal kar kitár, lendületből gurít.
-Középre célozzon. -A lábak…
Előrelép…
Kar hátralendít, utánamozdul.
Egek! Ez meg mi volt?
Nagyon ügyes! Csodás!
Nagyon jó, telitalálat!
Akkor kezdjük!
-Menni fog. -Sok szerencsét!
Menni fog.
Vigyázz…
Rajt!
Ez igen!
-Hűha! -Igen!
-Ez az! -Gyerünk!
Hé!
-Bocsi! -Hékás!
A pokolba!
Ennyin múlt!
Te…
Szép!
Kiváló!
Tudtam!
Jeon kisasszony, miért csinálja ezt?
Menni fog, Jeon kisasszony!
-Rajta, Kang! -Utolsó esély.
Gyerünk!
Nem mi nyertünk?
-Győztünk! -Láttad?
Láttad?
Kiváló!
Tudtam, hogy sikerülni fog.
Jeon kisasszony!
Úgy örülök, hogy vesztettünk.
Ma mindent én állok!
Igyanak!
-Olyan közömbös lettél… -Ezt a dalt ismerem.
Valaki befurakodott a szívembe Ahol te voltál azelőtt
Nehéz volt és sokat sírtam
Nehéz volt…
Miért énekelnek ilyen szomorú dalt?
Hallgasson ide, Na úr!
Mi? Egy szót sem hallok!
Úgy tudom, egyes cégek
a házasságban nem hívő dolgozóiknak
garantált alapbért adnak,
és öt plusz szabadnapot.
Micsoda? 105?
Ettől sírnom kell…
A 105-öst akarja!
Mi van?
A 105-ös számot!
Ez az énekes neve?
Nem.
A százötös dalt akarja!
Á, értem!
Ez nem tisztességes.
Aki megházasodik, extra szabadságot kap, meg extra pénzt, már bocsi.
Mi? Érdekli a foci?
Esküvői zenét akar nyomni?
Esküvői dalt akar.
Találtam egyet.
Elmentem, ha akarja.
Kinek a bal karja? Mi a nyavalya?
Tetszik a dallama?
Jól énekel.
-Ki kapcsolta ki? -A fenébe!
Bocsika!
Csak be akartam állítani a következő dalt.
SHINTOBULI
Ez az én kedvenc számom!
Honnan tudta?
Maga kapcsolta ki, vénember?
Nem szólíthatod így a csapatvezetőt!
-Elnézést. -Jogos, vén vagyok.
Elnézést, Na úr…
-Ne ordítson már a fülembe! -Bocsánat!
Ne ordítson a fülembe!
-Bátorítás kell! -Joh?
Bátorítást akarsz?
-Nekem is kell! -Majd én bátorítalak!
Ki vagy te?
Ki vagyok én?
Túl sokat énekeltem.
-Fáj a torkom. -Igyunk még egyet!
Még innunk kell.
El kell érnem a metrót,
úgyhogy ha megbocsátanak…
-Oké. -Viszlát!
Vigyázz magadra!
Jön már?
Jeon kisasszony, itt a kocsija.
-Már majdnem itt van. -Köszönöm.
Viszlát, Jeon kisasszony!
An, gyere velem!
Elviszlek. Úgyis egy irányba megyünk, nem?
Azt hiszem.
Menj csak! Mi hívtunk egy taxit.
Oké.
Vigyázzon magára! Ne késsen holnap! Minden jót, Jeon kisasszony!
Vigye őket Sinsa-dongba!
-Ott lakik. -Vigyázzon!
Egek!
Bármelyik percben itt lehet.
-Ott is van. Megjött a taxink. -Tényleg.
Taxit hívott?
-Igen. Szálljon be! -Jó.
Együtt mennek?
Ugyanott lakunk.
Na úr, úgy tudom, ma van a Házasok Napja.
-Van ilyen nap? -Van.
Vegyen hazafelé valamit a nejének!
A cég adhatna erre a napra ajándékkupont.
Ne legyen az első kedvezményezettje a biztosításunknak!
-Legyen kedves a nejéhez! -Minek?
-Nem unja a gomtang levest? -Nem kell semmi különleges.
Csak egy apróság. Örülni fog neki.
Oké, viszek neki valamit.
-Menjen haza! -Viszlát!
-Viszlát, uram! -Viszlát!
-Vigye őket Ichon-dongba! -Vigyázzon magára!
Menjenek!
Édesem!
Itthon vagy?
Nem is barnultál le olyan nagyon.
Milyen volt az afrikai út?
Te ittál?
Csak egy kicsit.
A csapattal vacsoráztunk.
Te fizetted?
Tessék, ez a tied.
Hagyma?
Azt mondták,
ma van Hámozott Hagyma napja.
Mi bajod?
Mi bajod a hagymával?
Édesem, elfogyott a gomtang leves!
Hölgyeim és uraim, ez itt a lényeg!
Tavalyhoz képest a házasságkötések száma
egy százalékkal nőtt, ami 2000 új házasságkötés.
A válások aránya ugyanakkor
0,9 százalékkal, 800 esettel csökkent.
Ez a grafikon mutatja a házassági és válási statisztikákat.
Szerintetek jóváhagyják?
Ha nem, akkor kezdjük elölről,
más megközelítéssel, ugye?
Akkor ejtjük a terméket.
An, ez itt…
Nem ejtünk semmit.
Jeon kisasszony mindent megtesz.
Négy évig…
Köszönöm a figyelmet.
Ennyi volt a prezentációnk a válási biztosításról.
Köszönöm.
Kérjük a támogatásukat.
Minden jót! Köszönjük!
Kérjük, támogassanak!
Köszönjük.
-Fáj a torkom. -Hogy ment?
-Jaj, a torkom! -Tessék, igyon vizet!
-Szép volt, vénember! -Ne a törlőronggyal, barom!
Gyakorlatilag jóváhagyták.
-De feltételes jóváhagyást kapott. -Mi?
Hat hónapig tesztelnünk kell. Ha teljesülnek a feltételek,
finomhangolás után hivatalosan is elindul.
Mik a feltételek?
Maguk beosztottak, tényleg mindent tudniuk kell?
-Hogy dolgozzunk, ha nem tudjuk? -Kivagyok.
Majd én elmondom.
Jeon kisasszony, üljön le!
El kell adnunk harminc biztosítást három nap alatt,
és a hat hónapos tesztidőszakban
nem lehet egy válás sem.
-De… -Nézze,
látni akarják, működik-e a válásmegelőzés.
Ezek a feltételek? Nem a célok?
Ez lehetetlen.
Vagyis lényegében elutasítják.
Egyetértek.
Ne legyenek ilyen negatívak!
Talán korlátozott értékesítési engedélyt kérünk a felügyelettől,
és egy ideig ezekkel a feltételekkel áruljuk a terméket.
Harminc szerződést kötni három nap alatt nem könnyű.
-Ehhez a legjobb biztosítási ügynök kell. -Ez a termék bevezetésének feltétele.
Igaz.
Nos, Noh úr?
Menni fog?
Ha nem jön össze, cseszhetjük…
Elnézést.
Fújhatjuk.
Ejtsük a terméket még most, minimális veszteséggel?
Nem.
Menni fog. Tudom.
Oké.
Megcsináljuk, igaz?
Várjon, Jeon kisasszony!
Jeon kisasszony!
-Ez meg mi volt? -Nem tudom.
A RANGIDŐS ÜGYVEZETŐ IRODÁJA
Hogy ment? Milyen a hangulat?
Noh tele van lelkesedéssel. Biztosan megcsinálja.
Az jó hír nekünk.
Vagyis inkább önnek, Jeon kisasszony, nem?
A Plus General kínai leányának alelnöke,
az első válási biztosítás szülőanyja,
Jeon Na-rae kisasszony.
Hogy hangzik?
Remekül.
Ügyeljen mindenre,
hogy Kínában jól induljon a biznisz, rendben?
Hogyne, uram.
Nem, az magas válási rátát eredményez.
Kötvényszám és válási ráta. Gondolkodjunk!
Hol növelhető a kötvény darabszám, és csökkenthető a válási arány?
Ilyen hely kell.
Aktuárius úr!
Nem látja, mi a probléma?
Ha nő a kötvényszám, a válási arány is.
Tudom.
Noh Ki-jun!
Üljön már le, az agyamra megy!
Azt hittem, van terve.
Hová mehetnénk?
Hová?
Hová…
A picsába már!
Egy olyan hely van…
ami megoldja a problémát.
ESKÜVŐI VÁSÁR
Elment az eszed.
Itt akarunk válási biztosítást eladni?
-És a házasságkötő terem? -Alacsony kötvényszám.
A családjogi bíróság?
Magas válási ráta.
De miért az esküvői vásár?
Az esküvői készülődés közben mindenki elcsügged,
mindenkin úrrá lesz a pánik, hogy valóban ez-e a helyes döntés.
Ezt használjuk ki.
-Mintha hűtőt árulnánk az Északi-sarkon. -Oda nagyon is kell hűtő.
Kinn a kaja nem lehűl, kopogósra fagy. Hűtéshez igenis hűtőgép kell.
Felejtsétek el, hogy az Északi-sarkon nincs szükség hűtőre!
Gyerünk!
A biztosítás fedezi a megélhetést és a fizetendő tartásdíjat is
egy válást követően.
-Hogy mondhat ilyet? -Ez megőrült.
Elnézést!
Beszélhetnénk a válási biztosításról?
Az imént nem tudtam kérdezni, túl sokan voltak.
Tehát az esküvő mellett a válásra is fel kell készülni?
Ezt úgy érti, hogy a házasság vége mindenképp boldogtalanság?
-Igen? -Nem.
Nem?
Az ellenkezőjét gondolom.
Ugyan!
Hisz a házasság és a válás egymás ellentétei, nem?
Nem. A házasság és a válás egyformák.
Egyformák?
A házasság és a válás célja egyaránt a boldogság.
Megköthetem most a biztosítást?
-Igen. -Hát persze.
-Erre! -Nagyon örülünk.
Mehetünk.
Olvassa át alaposan!
Amennyiben nincs viszonya senkivel, bármikor megkötheti a biztosítást.
Látod?
Menjünk ki még egyszer!
Elnézést!
Beszélhetnék valakivel?
Hogyne, erre!
-Köszönöm. -Nincs mit.
Hoztam inni.
-Köszönöm. -Itt vannak az alapvető információk.
A lányom nemsokára férjhez megy,
de tudom, hogy a házasság nem egyszerű.
Ez így van.
Anyaként nem kéne ilyet mondanom,
de szeretnék válási biztosítást kötni rá.
Megtehetem ezt, ugye?
-Hogyne. -Foglaljon helyet!
-Hogy működik ez? -Elmondom.
Biztosítást akar kötni a fiára?
Igen, mert hamarosan megnősül…
-Maga? -Maga?
-"Maga?" -"Maga?"
A két anyós!
KÖSZÖNET PARK YOUNG-KYUNAK ÉS CHO BO-AH-NAK A VENDÉGSZEREPLÉSÉRT
Halljam!
Bevált Noh "esküvői készülődés"-taktikája?
Felfüggesztve?
Sok szerződés nem feltétlenül hoz sok profitot.
Hogy akarjuk növelni egyszerre a kötvény darabszámot és a profitrátát?
Válaszolj, kérlek! Az őrületbe kergetsz!
Mindennap telefonál. Nőről van szó.
Mi baj? Mi idegesít?
Talán beleavatkoztunk olyanok életébe, akik tök jól megvoltak nélkülünk.
Eljössz velem az esküvőre?
Gondoskodnunk kell róla, hogy simán menjen.
A feliratot fordította: Kisházi Viktória